ไทยติด “โควิด” ใหม่ 3 ราย กลับจากซาอุฯ-อินโด ดันป่วยสะสม 3,348 คน เสียชีวิตคงที่
ไทยติด "โควิด" ใหม่ 3 ราย กลับจากซาอุฯ-อินโด ดันป่วยสะสม 3,348 คน เสียชีวิตคงที่
8 ส.ค. 2563

ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) เปิดเผยสถานการณ์การแพร่ระบาดของไวรัสโควิด-19 ในประเทศวันนี้ 8 ส.ค.63) ระบุว่า พบผู้ป่วยยืนยันติดเชื้อรายใหม่ 3 ราย ซึ่งเป็นผู้ที่เดินทางมาจากต่างประเทศ และเข้า State Quarantine มาจากซาอุดีอาระเบีย 2 ราย อินโดนีเซีย 1 ราย ส่วนในประเทศยังคงไม่พบผู้ติดเชื้อรายใหม่เพิ่มขึ้นอย่างต่อเนื่อง
สำหรับผู้ป่วยยืนยันสะสมล่าสุดอยู่ที่ 3,348 ราย เป็นผู้ป่วยในประเทศ 2,444 ราย และตรวจพบใน State Quarantine จำนวน 411 ราย จำนวนผู้ป่วยรักษาหายแล้วรวม 3,150 ราย และยังมีผู้ป่วยรักษาตัวอยู่ในโรงพยาบาล 140 ราย ขณะที่ไม่มีผู้เสียชีวิตเพิ่ม โดยยอดผู้เสียชีวิตสะสมอยู่ที่ 58 ราย
